open-index/open-wikipedia-markdown huggingface dataset:
Gerda-Johanna Raidaru

**Gerda-Johanna Raidaru** (1970. aastani **Gerda-Johanna Lopp**; sündinud 6. aprillil 1945 Pihtla vallas Saaremaal) on eesti keemik.

## Elulugu
Gerda-Johanna Raidaru on talupidaja tütar.

Ta on lõpetanud 1963. aastal Kingissepa 1. Keskkooli ja 1969. aastal Tartu Riikliku Ülikooli keemiaosakonna; keemiamagister (1995, TÜ), väitekiri "Muskariinse atsetüülkoliini retseptori solubiliseerimine erinevate digitoniini preparaatidega ja solubiliseeritud retseptori moolkaalu määramine". 

Oli 1969–1984 TRÜ orgaanilise keemia kateedri insener, 1984–1992 orgaanilise keemia kateedri bioorgaanilise labori nooremteadur, 1992–1994 Tartu Ülikooli keemilise füüsika instituudi teadur, 1994–2000 keemik, 2000–2001 teadur, 2001–2006 orgaanilise ja bioorgaanilise keemia instituudi teadur, aastast 2007 keemiainstituudi teadur.

## Teadustöö
Uurimisvaldkond: kõrgrõhu vedelikkromatograafia, looduslike ühendite keemia, adeniin- ja adenosiin-peptiidkonjugaatide süntees ja analüüs. 27 teaduspublikatsiooni, 1 autoritunnistus.

## Tunnustus

* 2010 Tartu Ülikooli medal
* 2015 Tartu Ülikooli aumärk
* 2021 teenetemärk "100 semestrit Tartu Ülikoolis"

## Teoseid
* Synthesis of N-protected erythro-phenylalanylepoxides (kaasautor). // Tetrahedron Assymmetry 6 (1995) 9
* Isolation of polysaccharides with antitumour activity from bamboo grass Sasa kurilensis (Fr.et Sar.) (kaasautor). // Exper Oncology 19 (1997) 4
* [S-35]CTP gamma S autoradiography reveals a wide distribution of G(i/o)-linked ADP receptors in the nervous system: close similarities with the platelet P2Y(ADP) receptor (kaasautor). // J. Neurochemistry 77 (2001) 2
* Identification of the ability of highly charged nanomolar inhibitors of protein kinases to cross plasma membranes and carry a protein into cells (kaasautor). // Bioorg.&Medicinal Chem. Lett. 12 (2002) 16
* Synthesis of potential purinoceptor antagonists: application of P1-tBu phosphazene base for alkylation of adenine in solution and on solid phase (kaasautor). // Nucleosides, Nucleotides & Nucleic Acids 25 (2006) 2.

## Viited

## Kirjandus
* Tartu Ülikooli õppe-teaduskoosseisu biobibliograafia nimestik 1981–1995 (käsikiri), 142.
*
Valle Raidla

**Valle Raidla** (sündinud 17. juulil 1975 Kehras) on eesti hüdrogeoloog.

## Elulugu
Lõpetas 1993 Kadrina Keskkooli ja 1999 TPÜ geoökoloogina; tehnikateaduste magister (rakendusgeoloogia) (2003, TTÜ), väitekiri "Eesti Kambriumi-Vendi põhjavee süsinikusisalduse formeerumine ja dateerimine radiosüsiniku meetodiga". 1996–99 TTÜ geoloogia instituudi tehnik, 1999–2004 insener, 2005– erakorraline teadur.

## Teadustöö
Uurimisvaldkond: holotseeni setete ja põhjavee radiosüsiniku dateerimine.

## Viited

## Teoseid
* Lithology and diagenesis of the poorly consolidated Cambrian siliciclastic sediments in the northern Baltic sedimentary basin (kaasautor). // Geol. Quarterly 50 (2007) 4
* The Cambrian-Vendian aquifer, Estonia (kaasautor). // Natural Groundwater Quality 2008.

## Kirjandus
*  

## Välislingid
Tiit Raid

**Tiit Raid** (sündinud 28. mail 1954 Tartus) on eesti zooloog (ihtüoloog).

## Elulugu
Ta on lõpetanud 1972. aastal Tartu 5. Keskkooli ja 1977. aastal Tartu Riikliku Ülikooli; bioloogiakandidaat (1986, TRÜ), väitekiri "Räime varaste arengujärkude ökoloogia Läänemere kirdeosas", *[[Ph.D.]]* (1998, Helsingi Ülikool), väitekiri "Herring in the North-Eastern Baltic Sea in the 1970–1990s: Ecology, Stock Structure and Fishery". Täiendas end 1991–1992 Edinburghi ja Aberdeeni ning 1994 uuesti Aberdeeni Ülikoolis.

1977–1985 Läänemere Kalamajanduse Teadusliku Uurimise Instituudi Tallinna osakonna nooremteadur ja 1986–1991 sektori juhataja, 1985–1986 Eesti Teaduste Akadeemia Termofüüsika ja Elektrofüüsika Instituudi Läänemere osakonna nooremteadur, 1991–1992 Eesti Kalandusinstituudi laborijuhataja, 1992–2000 Eesti Mereinstituudi töönduslike varude sektori juhataja, 2001– Eesti Mereinstituudi vanemteadur.

## Teadustöö
Uurimisvaldkond: räime ökoloogia uuringud Läänemere kirdeosas: räimepopulatsioonide täiendi kujunemise mehhanismid; räime populatsiooniline struktuur; populatsioonide dünaamika seaduspärasused; räimevarude hindamine ja prognoos. Rahvusvahelise Mereuurimisnõukogu (ICES) mitme komitee ja töörühma liige ja esimees, UNEP/GIWA Läänemere Testrühma liige (2000).

## Teoseid
Umbes 70 teaduspublikatsiooni.
* The effect of hydrological conditions on the state of herring stocks on the Baltic Sea. // Sensitivity to change: Black Sea, Baltic Sea and North Sea. NATO ASI Ser. (1997) 21
* Fishery and biology of herring (Clupea harengus L.) in the Gulf of Finland: a review (kaasautorid R. Parmanne, A. Popov). // Boreal Environmental Res, (1997) 2
* Baltic herring fisheries management in Estonia: a biological, technical and socioeconomic approach (kaasautor A. Järvik). // Herring: Expectations for a new millennium. Univ. of Alaska Sea Grant, AK-SG-01-04. Fairbanks 2001
* Impact of the environmental changes in the North-Eastern Baltic on Estonian fishery in the 1990s (kaasautor A. Järvik). // ICES Marine Sci. Symp. (2003) 219
* The assessment and management of local herring stocks in the Baltic (kaasautorid E. Ojaveer, Ü. Suursaar). // Management of Shared Fish Stocks. Oxford 2003
* Long-term changes in herring growth in the Gulf of Finland (kaasautor). // Can. J. Aquatic. Sci. (2004) 61
* Do commercial fishery CPUE reflect stock dynamics? A case of Baltic herring (Clupea harengus) in the 1990–2000s (kaasautor). // Fisheres Assessment and Management in Data-limited Situations. Alaska Sea Grant College Program, University of Alaska. Fairbanks 2004
* Towards better understanding of successful management of the Gulf of Riga hering stock (kaasautor O. Kaljuste). // Hydrobiologia (2006) 554

## Isiklikku
Tema isa oli Lembit Raid.

Tal on pojad Hannes ja Tõnis.

## Viited

## Kirjandus
*EE 14. Lk 401

## Kirjandus
*
Raivo Raid

**Raivo Raid** (sündinud 8. juunil 1957 Tartus) on eesti bioloog-tsütoloog.

## Elukäik
Raivo Raid on Hubert Raidi poeg.

Ta on lõpetanud 1975. aastal Tartu 5. Keskkooli ja 1980. aastal Tartu Riikliku Ülikooli (TRÜ); bioloogiakandidaat (1989, TRÜ), väitekiri "Реорганизация клеток PC12 во время начального этапа дифференцировки под влиянием фактора роста нервов". Täiendas end 1995 New Jersey Meditsiini ja Stomatoloogia Ülikoolis ja 1996 Göttingeni Ülikoolis.

Aastatel 1980–1981 töötas ta Tartu Riikliku Ülikooli eksperimentaalfüüsika kateedris,1981–1988 oli geneetika ja tsütoloogia kateedri insener ja vaneminsener, 1988–1990 elutegevuse hormonaalse regulatsiooni labori teadur ja vanemteadur, 1991–1993 Tartu Ülikooli molekulaar- ja rakubioloogia instituudi vanemteadur ja vanemõpetaja, 1993–2009 üldzooloogia dotsent Tartu Ülikooli Zooloogia ja hüdrobioloogia instituudis ning Ökoloogia ja maateaduste instituudis, 2009–2015 arengubioloogia dotsent TÜ molekulaar- ja rakubioloogia instituudis.  

## Teadustöö
Uurimisvaldkond: arengubioloogia, elektronmikroskoopia, histoloogia, loomade embrüo- ja histogenees, rakkude diferentseerimine *[[in vivo]]* ja *[[in vitro]]*, rakkude ultrastruktuurid.

## Tunnustus

* 2007 Tartu Ülikooli medal

* 2025 Teenetemärk "100 semestrit Tartu Ülikoolis"

## Teoseid
* Dorsoventral compartmentalization of mesoderm in heart-forming area of chick embryo (kaasautor). // Anat Embryol 201 (2000)
* In situ hybridisation of chick embryos with p53-specific probe and their immunostaining with anti-p53 antibodies (kaasautor). // Anat Embryol 204 (2001)
* Transparent and conductive Sb-doped tin oxide SPM tips prepared by sol-gel (kaasautor). // Materials Sci. & Eng. C 19 (2002)
* Cell transduction pathways of transportan (kaasautor). // Bioconjug Chem, 16 (2005) 6.

## Viited

## Kirjandus
* EE 14, 401
* Tartu Ülikooli õppe-teaduskoosseisu biobibliograafia nimestik 1981–1995 (käsikiri), 142.
*  

## Välislingid
*
Valter Raidna

**Valter Raidna** (aastani 1936 **Valter Reinbaum**; 15. märts 1913 Tallinn – 10. detsember 1993 Tallinn) oli eesti ehitusinsener ja tehnikateadlane.

## Elulugu
Lõpetas 1931 Tallinna Poeglaste Reaalgümnaasiumi, 1941 Tallinna Tehnikaülikooli tööstus- ja tsiviilehituse erialal ning 1955 Ehituse Teadusliku Uurimise Instituudi (Ehituse TUI) aspirantuuri; tehnikakandidaat (1955, Tallinna Polütehniline Instituut (TPI)), väitekiri "Исследование вопроса о применении силикатных и пеносиликатных изделий в малоэтажном строительстве Эстонской ССР". Oli 1938–1941 TTÜ ajutine abijõud ning tugevus- ja tehnilise mehaanika labori nooremassistent, 1942–1944 Sverdlovskis Uraali Industriaalinstituudis ehitusinsener, 1949–1952 "Eesti Projekti" peainsener, 1955–1957 ENSV Ehituskomitee esimehe asetäitja, 1957–1961 ENSV Rahvamajanduse Nõukogu ehitusvalitsuse juhataja asetäitja, 1961–1963 Ehituse TUI ehituskonstruktsioonide sektori juhataja, 1948–1983 ka TPI ehituskonstruktsioonide kateedri õppejõud (aastast 1965 dotsent).

## Teadustöö
Uurimisvaldkond: raudbetoon- ja kivikonstruktsioonid, tuhkbetooni deformatsioon. Koostanud õppevahendeid. 

## Tunnustus
*1970 – Nõukogude Eesti preemia

## Isiklikku
Ta on kuulunud Eesti paremikku lauatennises.

## Teoseid
*Kivikonstruktsioonid. Tallinn, 1960

## Viited

## Kirjandus
*Eesti spordi biograafiline leksikon, 524
*Tallinna Tehnikumi ja TTÜ õppe- ja abijõud 1918–1944, 51
*Ehitusinsenerid Tallinna Polütehnilisest Instituudist, 224
*Tallinna Polütehniline Instituut 1936–1986. Tallinn, 1986, 106, 233–234

## Välislingid
*Valter Raidna Eesti spordi biograafilises leksikonis
*
Aire Raidvee

**Aire Raidvee** (sündinud 10. juunil 1978 Tartus) on eesti psühholoog.

## Elulugu
Aire Raidvee on inseneride tütar.

Lõpetas 1996 Miina Härma Gümnaasiumi, 2003 Tartu Ülikooli psühholoogia erialal, 2005 samas magistrantuuri; MSc (2005, TÜ), väitekiri "Double Skew-Dual Scaling (DSDS) and Rasch Analysis of Raven Matrices` (RSPM) Data". 2004– Tartu Ülikooli psühholoogiaosakonna projektijuht.

## Teadustöö
Uurimisvaldkond: teoreetiline ja rakenduslik psühhomeetria.

## Teoseid
*The Effect of Testing Condition on Word Guessing in Elementary School Childern. // Journal of Psychoeducational Assessment. 26 (2007) 1. Kaasautorid M. Männamaa ja E. Kikas.

## Viited

## Välislingid
* 
*
Valdek Raiend

**Valdek Raiend** (13. juuni 1922 Mäetaguse vald Virumaa – 7. detsember 2005 Toronto) oli eesti geodeet ja ajakirjanik.

## Elulugu
Valdek Raiend oli talupidaja poeg.

Lõpetas 1939 Jõhvi Gümnaasiumi, 1942 Tallinna Tehnikumi maamõõtjana ja 1966 Toronto ülikooli tsiviilinsenerina. Oli 1942–1944 maamõõtja Saksa Sõjakaartide- ja Mõõduameti Tallinna osakonnas (*Zweigstelle Reval*). Osales Saksa armee võitlejana II maailmasõjas 1944–1945. Viibis 1945–1947 Saksamaal  ja õppis Balti Ülikoolis Pinnebergis. 1947–1950 Inglismaal põllutööline. Aastast 1950 töötas Kanadas, Arktikas ja Peruus geodeedina. Olnud 1966–1988 Ryersoni Polütehnilises Ülikoolis geodeesia õppejõud, 1977–1988 professor. Ta oli Fraternitas Estica auvilistlane. 

## Teadustöö
Uurimisvaldkonnad: geodeesia ja sõjaajalugu. Olnud juhtivalt tegev paljudes väliseesti organisatsioonides, mh 1968–1977 Eestlaste Kesknõukogu Kanadas juhatuse liige ja 1996–2003 Torontos ajakirja Eesti Kirik toimetaja.

## Tunnustus
* Kaitseministeeriumi III klassi teeneterist, 1998
* Kotkaristi IV klassi teenetemärk, 2002

## Teoseid
* Maamõõtmise areng Kanadas ja USA-s. // Geodeet 2 (1992)
* Ühena Nurmiste poistest. // Enn Nurmiste sõnas ja pildis 1894–1968. Tallinn, 1994
* Kui pikk on 1 meeter. // Geodeet, 10 (1996)
* Geodeetilistest töödest Saksa okupatsiooni aastail 1942–1945. // Geodeet, 21 (2000).

## Viited

## Kirjandus
* 
* Heinsoo, Ilmar. Valdek Raiend 75. // Geodeet, 13 (1997)
* Lindaja, Endel. Valdek Raiend – 80. // Võitleja, 4 (2002)
*
Erich Raidna

**Erich Raidna** (aastani 1936 **Erich Müürman**; 17. oktoober 1919 Tallinn – 15. aprill 2002) oli eesti põllumajandusteadlane.

## Elulugu
Erich Raidna oli töölise poeg. Lõpetas 1938 Jäneda Põllunduskeskkooli ja 1958 EPA agronoomiateaduskonna; põllumajanduskandidaat (1972, Eesti NSV TA Loomakasvatuse ja Veterinaaria Instituut), väitekiri "Veisekasvatuse arendamise küsimusi Põhja-Eesti tingimustes Harju rajooni materjalide alusel".

Osales 1941–45 Eesti Laskurkorpuses teises maailmasõjas. Oli 1945–47 Võrumaa Täitevkomitee Maaosakonna peaagronoom, 1950–52 Põllumajandusministeeriumi Valitsuse juhataja, 1952 Tartu oblasti Põllumajandusvalitsuse juhataja ja Tartu Oblasti Töörahva Saadikute Nõukogu Täitevkomitee liige, 1953–55 Põllumajandusministeeriumi Peavalitsuse juhataja, 1955 Kose rajooni täitevkomitee esimees, 1955–58 põllumajandusministri asetäitja, 1958–62 Põllumajandusministeeriumi sovhooside peavalitsuse juhataja, 1962–73 Harju rajooni Kolhoosi- ja Sovhoositootmisvalitsuse juhataja, 1973–89 Eesti Maaviljeluse ja Maaparanduse Teadusliku Uurimise Instituudi (EMMI) katsemajandite ja seemnekasvatuse osakonna sektori juhataja ja vanemteadur.

## Teadustöö
Tema uurimisvaldkonnad olid kevadise ja sügisese maaharimise, väetamise ja külvi kvaliteet, nende mõju teravilja-, kartuli- ja põldheinasaagile, kultuurrohumaade seisundi hindamine.

Erich Raidna avaldas 37 teaduspublikatsiooni.

## Tunnustus
* 1964 – Eesti NSV teeneline agronoom

## Teoseid
* Kevadtööde kvaliteedi hindamise juhend (koostaja). Saku, 1980
* Eesti Maaviljeluse ja Maaparanduse Teadusliku Uurimise Instituudi teadlaste soovitused tootmisele (koostaja). Tallinn, 1985, 2. trükk 1987.

## Isiklikku
Tema vend oli õpetaja ja kronobioloog Ilmar Raidna.

## Viited

## Kirjandus
* Sotsialistlik Põllumajandus (1969) 21, 1000.
*
Aare-Heino Raig

**Aare-Heino Raig** (sündinud 11. oktoobril 1948 Vastse-Kuuste vallas Tartumaal) on eesti jurist.

## Elulugu
Lõpetas 1967 Tartu 5. Keskkooli ja 1974 Tartu Riikliku Ülikooli õigusteaduskonna. Aastatel 1983–1987 õppis Tartu ülikooli kaugõppe aspirantuuris; kaitses 1988. aastal Moskvas Üleliidulises Nõukogude Seadusandluse Teadusliku Uurimise Instituudis õiguskandidaadi kraadi väitekirjaga "Правосубьективность и договорные отношения районного агропромышленного обьединения и его участников". Oli aastatel 1974–1975 Tartu Õigusnõuandla stažöör, 1975–1986 Paide Õigusnõuandla advokaat, 1986–1990 Tartu ülikool tsiviilõiguse ja -protsessi kateedri vanemõpetaja, 1990. aastal täiendas end Hamburgis advokaadibüroos Röhreke, Boye, Reme, von Werder, 1992. aastast advokaadipraksis tsiviilõiguse alal, aastast 1994 tegutses advokaadibüroo pidajana ja vandeadvokaadina OÜ-s Aare Raigi Advokaadibüroo.

## Teadustöö
Uurimisvaldkond: juriidiliste isikute ja nende lepinguliste suhetega seonduvad üldteoreetilised probleemid. Üle 10 teaduspublikatsiooni.

## Viited

## Publikatsioone
* Rajooni agrotööstuskoondis kui juriidiline isik. // Nõukogude Õigus (1986) 6
* Rajooni agrotööstuskoondis ja lepingusuhted. // Nõukogude Õigus (1987) 2
* Die AG nach dem Recht Estlands und der UdSSR im Vergleich zur deutschen AG (kaasautor A. von Samson-Himmelstjerna). // Recht der internationalen Wirtschaft (1991) 2.
Helmut Raig

**Helmut Raig** (19. aprill 1922 Kõlleste vald, Võrumaa – 3. detsember 2002 Tartu) oli eesti põllumajandusteadlane.

## Elulugu
Helmut Raig oli talupidaja poeg ja Ivar Raigi isa.

Lõpetas 1940 Jäneda põllumajanduskeskkooli, 1951 TÜ agronoomiateaduskonna ja 1955 Moskvas Timirjazevi-nimelise Põllumajanduse Akadeemia aspirantuuri; põllumajanduskandidaat (1956, Moskva); põllumajandusdoktor (1971, Eesti Teaduste Akadeemia), väitekiri "Пути и способы рационального использования сланцевой золы и сланцевых смол в растениеводстве и земледелии". Oli 1940–1941 Petserimaal Kirovo mõisa (riigimõis) raamatupidaja, 1941–1944 Võrus ja Kanepis põllumajanduse konsulent, 1944–1948 Uusna sovhoosi direktor, 1951–1971 EPA-s: 1951–1956 mullateaduse, agrokeemia ja maaviljeluse kateedri assistent ja vanemõpetaja, 1956–1971 maaviljeluse kateedri dotsent, 1960–1964 dekaan ja 1964–1966 maaviljeluskateedri juhataja. Töötas 1971–1994 Eesti Maaviljeluse ja Maaparanduse Teadusliku Uurimise Instituudis (EMMI): 1971–1984 põllumajanduse osakonna juhataja, 1984–1994 uute söödakultuuride grupi juhataja, konsultant, 1994– Eesti Maaülikooli emeriitprofessor.

## Teadustöö
Uurimisvaldkonnad: põlevkivisaaduste (õli, fenoolid, tuhk) kasutamise võimalused taimekasvatuses, liblikõieliste söödakultuuride kasvatus, uue söödakultuuri ida-kitshernes (*Galega*) aretamine ja juurutamine ning levitamine, mügarbakter *[[Rhizobium galegae]]* tüve eraldamine ja sellest bakteripreparaadi galeperliini loomine. 4 autoritunnistust, ligi 100 teaduspublikatsiooni.

## Teoseid
* Kohalike väetiste osatähtsus happeliste muldade viljakuse tõstmisel. Tallinn, 1961
* Lutserni seemnekasvatuse agrotehnoloogia Eesti NSV-s (kaasautor A. Niglas). Tallinn, 1979
* Söödagaleega kasvatamine ja kasutamine. Tallinn, 1980
* Experience with a newly introduced fodder plant Galega orientalis Lam. In the Estonian S. S. R. Tallinn, 1982
* Söödagaleega kasvatamise kogemusi. Tallinn, 1988.

## Viited

## Kirjandus
* EE 8, 6
* EE 14, 401–402
* Eesti Põllumajanduse Akadeemia õppe-teadusliku koosseisu bio-bibliograafiline teatmeteos 1951–1981. Trt, 1981, 42
* Sotsialistlik Põllumajandus 11 (1971) 524
* Toomre, R., 134–135
* Eesti majanduse biograafiline leksikon. Tallinn, 2000, 400–401.
*
Enno Raidma

**Enno Raidma** (8. veebruar 1938 Vana-Antsla vald, Urvaste kihelkond, Võrumaa – 9. juuni 2006 Kohtla-Järve) oli eesti keemik.

## Elulugu
Enno Raidma oli Salme Alise Raidma ja Eero Raidma poeg.

Lõpetas 1956. aastal Friedrich Reinhold Kreutzwaldi nimelise Võru 1. Keskkooli ja 1961. aastal Tartu Riikliku Ülikooli. Oli 1969–72 Tallinna Polütehnilise Instituudi (TPI) aspirantuuris; tehnikakandidaat (1972, TPI), väitekiri "Исследование возможностей получения, свойств и областей применения эпоксидной смолы на базе смесей алкилрезорцинов".

Oli aastast 1961 Kohtla-Järve Põlevkivi Teadusliku Uurimise Instituudis, aastast 1994 juhtteadur.

## Teadustöö
Uurimisvaldkond: põlevkiviõliproduktide, eriti alküülresortsiinide koostise eraldamise ja kasutusvõimaluste uurimine.

## Teoseid
Ligi 40 teaduspublikatsiooni, 9 autoritunnistust.
*Исследования в области фенольных соединений. Определение состава сланцевых фенолов из подсмолъных вод (kaasautor). // TÜ Toim 193 (1966)
*К изучению условий получения алкилрезорциновой эпоксидной смолы. // Тр. ин-та сланцев 19 (1973)
*Shale-oil-derived additives for fuel oils (kaasautor). // Oil Shale. 19 (2002) 4

## Viited

## Kirjandus
*TRÜ keemiaosakond II. Tartu 1978. Lk 41

## Välislingid
*
Erich Raiet

**Erich Raiet** (kuni Paasvere valla perekonnaseisuametniku otsuseni 10. septembril 1940 **Erich Freienthal**, 16. jaanuar 1920 Venevere vald, Virumaa – 25. aprill 1992 Tallinn) oli eesti keeleteadlane.

## Elulugu
Erich Raiet oli talupidaja poeg.

Lõpetas 1938 Rakvere Ühisgümnaasiumi ja 1946 TÜ eesti keele ja rahvaluule erialal; filoloogiakandidaat (1966, Eesti Teaduste Akadeemia), väitekiri "Võõrsõnade kuju sõltuvus lähte- ja vahendajakeelest tänapäeva eesti kirjakeeles". 

Oli 1944–1945 Rakveres eesti k õpetaja ning ühtlasi ajalehe Viru Sõna kirjanduse kaastööline, 1946–1947 TÜ Eesti ja Sugukeelte Arhiivi vanem-laborant. 1947–1992 Eesti NSV TA Keele ja Kirjanduse Instituudis noorem- ja vanemteadur ning 1966–1987 sõnaraamatute, hilisema leksikoloogiasektori juhataja. Oli juhtivaid õigekeelsuslasi ja sõnaraamatutegijaid eesti keele alal. "Väikese õigekeelsuse sõnaraamatu" (Tallinn, 1953), "Õigekeelsuse sõnaraamatu" (Tallinn, 1960) ja "Õigekeelsussõnaraamatu" (Tallinn, 1976) koostajaid ja toimetajaid. Osales vene-eesti oskussõnastike, nt "Poliitika ja majanduse oskussõnastiku" (Tallinn, 1955), "Vene-eesti mullateaduse sõnastiku" (Tallinn, 1971), "Vene-eesti keemia sõnaraamatu" (Tallinn, 1982) koostamises ning võttis osa suure "Vene-eesti tehnikasõnaraamatu" (Tallinn, 1975) oskussõnade erialati läbiarutamisest ja korrastamisest. Oli "Eesti kirjakeele seletussõnaraamatu" koostamise algatajaid ja peatoimetaja aastast 1966, 1960 rajatud vabariikliku õigekeelsuskomisjoni liige ja kauaaegne esimees.

## Teadustöö
Põhiline uurimisvaldkond: eesti keele võõrsõnade päritolu peale praktilise sõnaraamatutöö. Üle 40 teaduspublikatsiooni.

## Tunnustus

* 1990 Ferdinand Johann Wiedemanni keeleauhind

## Viited

## Teoseid
* Küsimusi eesti liitverbi alalt. // Eesti NSV TA Keele ja Kirjanduse Instituudi uurimused. I. Tallinn, 1956
* Nimisõnade nimetavalisest ja omastavalisest liitumisest. // KK (1958) 12
* Arnold Kask tänapäeva eesti kirjakeele viljelejana. // Emakeele Seltsi aastaraamat 18 (1972)
* Über die Zusammenstellung des Wörterbuches der estnischen Schriftssprache. // Congressus Tertius Internationalis Fenno-Ugristarum. I. Tallinn, 1975
* "Eesti kirjakeele sõnaraamat" ilmumisjärgus. // KK (1983) 3.

## Kirjandus
* EE 14, 41
* Karelson, R. Erich Raiet ist sechzig. // SFU (1980) 2, 146–148
* Erich Raiet 60. // Emakeele Seltsi aastaraamat 26/27 (1983), 170–174
* Karelson, R. Erich Raietit mälestades. // KK (1992) 6, 379–380.
*
Jaan Raik

**Jaan Raik** (sündinud 9. jaanuaril 1972 Tallinnas) on eesti arvutiteadlane.

## Elulugu
Jaan Raik on arvutiteadlase-matemaatiku Ernst Raiki poeg.

Raik lõpetas 1990. aastal Tallinna 44. Keskkooli ja 1995. aastal Tallinna Tehnikaülikooli automaatikateaduskonna. 1997. aastal kaitses ta samas tehnikamagistri kraadi väitekirjaga "Hierarchical Test Generation Based on Alternative Graph Models" ning 2001. aastal tehnikadoktori kraadi väitekirjaga "Hierarchical Test generation for Digital Circuits Represented by Decision Diagrams". Ta on täiendanud end Saksamaa, Prantsusmaa ja USA ülikoolides. 1995–98 töötas ta TTÜs arvutitehnika instituudi assistendina, 1998–2002 teadurina, 2002. aastast vanemteadurina, 2012. aastast professorina ja 2017. aastast tenuuriprofessorina.

## Teadustöö
Jaan Raiki peamised uurimisvaldkonnad on kõrgtaseme testigenereerimine, dünaamiline verifitseerimine, testide hulga minimeerimine, diagnostika aktseleraatorid, defektorienteeritud test, süsteemide modelleerimine otsustusdiagrammide abil, digitaalsüsteemide diagnostika teooria ja testisünteesi analüüsi algoritmide loomine. Raik on teaduskonverentside Design Automation and Test in Europe, European Test Symposium ja European Dependable Computing Conference programmikomiteede liige ning IEEE Computer Society, IEE ja Katsetehnika Tehnilise Nõukogu (Test Technology Technical Council) liige, Nordic Test Forumi liige. Ta on avaldanud üle 340 teaduspublikatsiooni.

## Tunnustus
2001. aastal pälvis Jaan Raik Šveitsis tegutseva Gebert Rüfi Fondi teaduspreemia ja 2004. aastal TTÜ Arengufondi Boris Tamme nimelise järeldoktori stipendiumi. 2004. aastal pälvis Jaan Raik vabariigi presidendi kultuurirahastu noore teadlase preemia ning 2007. aastal Eesti Teaduste Akadeemialt Bernhard Schmidti nimelise preemia. 2016. aastal otsustas president Toomas Hendrik Ilves anda Jaan Raikile Valgetähe IV klassi teenetemärgi.

## Viited

## Teoseid
* Exploiting High-Level Descriptions for Circuits Fault Tolerance Assessments (kaasautor). // IEEE International Symp. Defect and Fault Tolerance in VLSI Systems. Paris, October 20–22, 1997
* Sequential Circuit Test Generation Using Decision Diagram Models Proc. DATE Conf. (kaasautor R. Ubar). // Munich, Germany, March 9–12, 1999
* Test Pattern Generation for Sequential Circuits Using Decision Diagram Representations (kaasautor R. Ubar). // J. Electronic Testing: Theory and Applications, Kluwer Acad. Publishers 16 (2000) 3
* Testing Strategies for Networks on Chip (kaasautor R. Ubar). // Networks on Chip. Kluwer Acad. Publishers, 2003
* DOT: New Deterministic Defect-Oriented ATPG Tool (kaasautor. // Proc. IEEE European Test Symp., IEEE Computer Society, Los Alamitos, USA, May 22–25, 2005
* Efficient Single-Pattern Fault Simulation on Structurally Synthesized BDDs (kaasautor). // Springer Lecture Notes in Computer Science, Proc. 5th European Dependable Computing Conf, Springer, 2005.

## Kirjandus
* 

## Välislingid
Olev Rais

**Olev Rais** (28. juuli 1923 Sootaga vald, Tartumaa – 8. veebruar 2005) oli eesti arstiteadlane ja kirurg.

## Elulugu
Lõpetas 1941 Tallinna 2. Keskkooli ja 1950 Karolinska Instituudi Stockholmis; meditsiinidoktor (1961, Göteborgi Ülikool), väitekiri "Heparin Treatment of Peritenomyosis Crepitans Acuta". Õppis 1942–1944 Tartu Ülikooli arstiteaduskonnas. 

1944. aastal emigreerus Rootsi. 1950–1953 oli ta Uddevalla haigla kirurg, 1953–1962 Göteborgi Sahlgrenska haigla kirurg, 1962–1979 Umeå Ülikooli kirurgiakliiniku ülemarst ja dotsent, aastast 1979 kuni pensionile jäämiseni Löwenströmska haigla kirurgiakliiniku peaarst. , Societé de Chirugie liige.

## Teadustöö
Uurimisvaldkond: üld- ja veresoontekirurgia. Loonud kõõlusetupepõletiku ravi valikmeetodi.

## Viited

## Teoseid
* Heparin treatment of peritenomyosis (peritendinitis) crepitans acuta. A clinical and experimental study including the morphological changes in periton and muscle. // Acta Chir. Scand. Suppl 268 (1961)
* Morphologic changes in striated muscle following ischemia. Imidiate postischemic phase (kaasautor L. O. Dahlback). // Acta Chir. Scand. 131 (1966) 6
* Nephroptosis – a surgical method and its results. // Acta Chir. Scand. 136 (1970) 3
* Aorto-iliac arterial thrombosis in young women. Report of 3 cases (kaasautor L. O. Dahlback) // Acta Chir. Scand. 143 (1977) 2
* A new aortic clamp. // American J. Surg. 145 ( 1983) 3.

## Kirjandus
* EE 14, 402
* Album Academicum Universitatis Tartuensis 1918–1944. I–III. Trt, 1994, III, 416
* Eesti teadlased väljaspool kodumaad: biograafiline teatmik = Estonian scholars and scientists abroad: biographical directory. Stockholm, 1984, 98.
*
Tiina Raitviir

**Tiina Raitviir** (aastani 1963 **Tiina Muna**, sündinud 10. juunil 1939 Tartus) on eesti majandusgeograaf ja sotsioloog.

## Elulugu
Lõpetas 1957 Rakvere 1. Keskkooli ja 1962 Tartu Riikliku Ülikooli  (TRÜ) geograafiaosakonna; geograafiakandidaat (1975, TRÜ), väitekiri "Социогеографическое исследование образа жизни и его элементов (на примере ЭССР)". Täiendas end Oxfordi (1990) ja Kopenhaageni ülikoolis (1993) ning Rootsi statistikaametis (1993). 

1959–1962 TRÜ kunstikabineti laborant, 1962–1963  ökonomist, 1963–1976 TRÜ vanemlaborant, nooremteadur, aspirant ja õppeülesande täitja, 1976–1979 Tallinna Polütehnilise Instituudi vanemõpetaja ja dotsent, 1979–1980 TRÜ majandusgeograafia kateedri vanemõpetaja, 1980–1989 dotsent, 1990–1996 Eesti TA Rahvusvaheliste ja Sotsiaaluuringute Instituudi vanemteadur, 1996– Sisekaitseakadeemia õppejõud (aastani 1999 halduskolledži direktor, 1999– rahvastikukorralduse õppetooli juhataja ja professor).

Ta osales 2001 Eesti sotsiaalteadlaste avalikus pöördumises "Kaks Eestit", milles tunti muret Eesti ühiskondliku arengu pärast. 

## Teadustöö
Uurimisvaldkond: inimgeograafia, sotsioloogia, politoloogia. Üle 100 teaduspublikatsiooni.

## Teoseid
* Eesti üleminekuperioodi valimiste (1989–1993) võrdlev uurimine. Tallinn 1996
* Poliitikas osalemine. // Jagatud õigused ja vastutused: sooline võrdõiguslikkus Eestis. Tallinn 1999
* Poliitikas osalemine. // Teel tasakaalustatud ühiskonda. Tallinn 2000
* Participation in politics. // Towards a balanced society. Tallinn 2000
* Naised firmajuhtidena. // Ariadne Lõng 4 (2003) 1/2

## Tunnustus
* 2006 – Valgetähe V klassi teenetemärk

## Viited

## Kirjandus
*
*
*Tartu Ülikooli õppe-teaduskoosseisu biobibliograafia nimestik 1981–1995 (käsikiri), 142

## Välislingid

*
Aimur Raja

**Aimur Raja** (22. aprill 1958 Tallinn – 25. mai 2017 Tallinn) oli eesti tehnikateadlane.

## Elulugu
Aimur Raja on tööliste poeg.

Lõpetas 1977 Tallinna Polütehnikumi, 1982 Tallinna Polütehnilise Instituudi raadiotehnika erialal; magister (raadiomõõtmised) (1992, TTÜ), väitekiri "Perioodsignaali efektiivväärtuse hindamisalgoritmid"; doktoriväitekirja teema "Inimese peaaju keemiliste kahjustuste hindamine peidetud Markovi mudelite abil EEG põhjal". Töötanud TTÜ-s: 1990–1992 raadiotehnika kateedri assistent, 1992–1994 automaatikateaduskonna doktorant, 1994–1996 TTÜ vanemteadur ja 1996– teadur telekommunikatsiooni alal. Olnud stipendiaat Tampere Tehnikaülikooli Ragnar Graniti instituudis.

## Teadustöö
Uurimisvaldkond: raadiomõõtmine, biomeditsiinitehnika, signaalitöötlus, telekommunikatsioon. Loengukursused: raadiovastuvõtuseadmed, signaalitöötlus, helitehnika ja akustika. Eesti Inseneride Liidu juhatuse liige (2000–2008), Eesti Elektroonikaühingu juhatuse liige (2001–2012), Elektri- ja Elektroonikainseneride Instituudi (IEEE) liige (1995), ajakirja Arvutustehnika ja andmetöötlus (A&A) toimetuskolleegiumi liige (2004). Üle 50 teaduspublikatsiooni ja 20 õppe-metoodilise trükise, 2 autoritunnistust.

## Viited

## Teoseid
* Neural network method to determine the vigilance levels of the central nervous system, related to occupational chronic chemical stress. // Technology and Health Care. 5 (1997) 3
* Fuzzy classification algorithms with some applications, 9. Symp. Maritime Elektronik, Universität Rostock, 1998
* Raadiokanali Nakagami ja neljaparameetrilise mudeli vahelised seosed // Telekommunikatsioon 2002 : IX rahvusv telekommunikatsioonipäeva materjalid. Tallinn, 2002
* Raadiotehnika infoedastuses. Tallinn, 2002
* Performance analysis of M-ary PSK in communication channel // Electronics and Electrical Eng. 3 (2002)
* Probability Density Function for Phase and Error Probability for Phase Shift Keying (PSK) Systems. // Electronics 2004, Conf. Proc., Tallinn, 2004
* Mittekorrektsed ülesanded telekommunikatsioonis. // Raadiotehnika 2005: XII rahvusv telekommunikatsioonipäeva materjalid. Tallinn, 2005.

## Kirjandus
*  

## Välislingid
Rudolf Raja

**Rudolf Raja** (1. märts 1918 Jõgeva vald, Tartumaa – 29. detsember 2018) oli eesti loomaarstiteadlane.

## Elulugu
Lõpetas 1937 Vändra Majandusgümnaasiumi ja 1948 TÜ; veterinaariakandidaat (1969, TÜ), väitekiri "Põllumajandusloomade leptospiroos Eesti NSV-s". Oli 1943–44 ja 1946–50 TÜ patoloogilise anatoomia kateedri assistent, 1951–55 vangistatuna Omski oblastis, aastast 1956 kuni pensionini Vabariiklikus Veterinaarialaboris veterinaararst-seroloog, bakterioloogiaosakonna leukoosi tõrje epizootoloogia grupi ja seroloogiaosakonna juhataja.

## Teadustöö
Uurimisvaldkond: leptospiroos, veiste leukoos ja listerioos. Rakendas Eestis esimesena marutaudi diagnoosimiseks luminestsentsmeetodit.

## Viited

## Teoseid
* Tõusigade müük ja leptospiroos // Sotsialistlik Põllumajandus (1965) 9
* Veiste leukoosi levikust, tõrjest ja laboratoorsest uurimisest vabariigis // Sotsialistlik Põllumajandus (1971) 16
* Lammaste viiruslik abort ja jäärade infektsioosne epididümiit // Sotsialistlik Põllumajandus (1973) 6
* Loomade leptospiroositõrjest // Sotsialistlik Põllumajandus (1978) 18.

## Kirjandus
* Album Academicum Universitatis Tartuensis 1918–1944. I–III. Trt, 1994, III, 368
* Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 427
* Kristal, T. Uusi teaduse kandidaate // Sotsialistlik Põllumajandus (1969) 4, 186–187
* Rudolf Raja 80 // Eesti Loomaarstlik Ringvaade 2 (1998), 65.
*
Guido Rajalo

**Guido Rajalo** (19. veebruar 1926 Tallinn – 18. september 2016 Tallinn) oli eesti keemiainsener.

## Elulugu
Lõpetas 1944 Jakob Westholmi Gümnaasiumi, 1951 Tallinna Polütehnilise Instituudi (TPI) insener-keemik-tehnoloogina ja 1957 Leningradi Tehnoloogiainstituudi aspirantuuri; tehnikakandidaat (1958, ), väitekiri "Массопередача при дистилляции с водяным паром в аппаратах пленочного типа", tehnikadoktor (1985, Leningradi Tehnoloogiainstituut), väitekiri "Кинетика процессов синтеза фторпроизводных аллильного типа" Aastast 1950 töötanud TPI-s: vanemlaborant 1950–1951, assistent 1951–1954 ja 1958–1959, vanemõpetaja 1954–1956, 1959–1961 Teaduste Akadeemia Energeetika Instituudi vanemteadur, 1961–1978 Eesti NSV TA Keemia Instituudi vanemteadur, 1978–1992 matemaatilise modelleerimise labori juhataja, 1985–1986 ja 1989–1990 teadusdirektor, 1987–1988 direktori kohusetäitja, 1992– juhtivteadur.

## Teadustöö
Uurimisvaldkond: keemiatööstuse protsessid ja aparaadid, hüdrometallurgia (diktüoneemaargilliidi keemilise töötlemine), keemilise protsesside ning reaktorite matemaatiline modelleerimine ja optimeerimine, heitvete puhastamise tehnoloogia, alkadieenide hüdrokloorimise tehnoloogia kujundamine. 70 teaduspublikatsiooni.
## Teoseid
* Пакет программ для определения констант уравнений химической кинетики (kaasautor). Таллинн, 1978
* К моделированию и расчету гидрохлоратора типа насадочной колонны. // Ж. прикл. химии 57 (1984) 4
* Thermally forced membrane desorption-absorption of ammonia (kaasautor). // J. Membrane Sci. 89 (1994)
* Selective electrochemical oxidation of sulphides in tannery wastewater (kaasautor). // Environmental Technology 17 (1996).

## Tunnustus
*1987 Eesti NSV teeneline teadlane

## Viited

## Kirjandus
* EE 14, 403
* Eesti NSV TA Keemia Instituudi teaduskaader 1947–72, 19.
*
Herman Rajamaa

**Herman Rajamaa** (aastani 1927 **Herman Klein**, 4. august 1902 Jõhvi vald, Virumaa – 29. august 1987 Stockholm) oli eesti pedagoog ja koolijuht.

## Elulugu
Herman Rajamaa oli talupidaja poeg.

Lõpetas 1922 Jõhvi Ühisgümnaasiumi ja 1927 Tartu Ülikooli eesti keele alal *mag. phil.* kraadiga, väitekiri "Eesti kirdemurrete häälikutelugu peajoontes".

Oli 1927–1932 Uuemõisas Läänemaa Õpetajate Seminari, 1932–1937 Tartu Pedagoogiumi ja 1937–1938 Tartu 1. Gümnaasiumi eesti keele õpetaja, 1938–1940 Lihula Erareaalkooli direktor, 1940–1942 Järvamaa ja 1942–1944 Virumaa koolide inspektor. 

Põgenes 1944 Rootsi. Oli 1945 Sigtuna laagrikooli juhataja. 15. märtsist kuni 15. septembrini 1945 Stockholmi Eesti Algkooli juhataja, 1945–73 eesti koolide inspektor, 1967–80 Pedagoogikakeskuse teadur Stockholmis.

## Isiklikku
Tema tütretütar Piia Paljak Särlefalk on aastast 2018 Stockholmi Eesti Kooli direktor.

## Teadustöö
Uurimisvaldkond: eesti keel ja eesti keele õpetamise metoodika.

## Teoseid
Koostanud õpikuid, töövihikuid ja metoodilise teose.
* Emakeele lugemik algkoolile. 3.–6. õppeaasta (kaasautor). Tallinn 1935
* Kuidas tarvitada uusi sõnu. Tartu 1936
* Aabits ja emakeele-lugemik algkoolile. 1. kl. Tallinn 1938
* Kuidas kodus õpetada lapsi lugema ja kirjutama. Tartu 1938
* Eesti lugemik. I–II. Stockholm 1946–47
* Meie eesti keel. I–IV õ.-a. Stockholm 1982

## Liikmesus
*Läänemaa Õpetajate Liidu esimees
*Eesti Õpetajate Liidu juhatuse liige.

## Viited

## Kirjandus
*EE 14, 403
*Album Academicum Universitatis Tartuensis 1918–1944. I–III. Tartu 1994, II, 232
*Eesti teadlased väljaspool kodumaad: biograafiline teatmik = Estonian scholars and scientists abroad: biographical directory. Stockholm 1984, 98
*Laan, P. Herman Rajamaa lahkumise puhul. // Välis-Eesti, 1987, 7/8
*Leht, V. Herman Rajamaa ja välis-Eesti kool. // Õpetajate Leht, 1992, 17. X

## Välislingid
*
Edgar-Adolf Rajandi

**Edgar-Adolf Rajandi** (aastani 1935 **Edgar-Adolf Rosenstrauch**, 25. juuli 1902 Aegviidu – 17. juuli 1978 Tallinn) oli eesti filoloog ja nimeuurija.

## Elulugu
Edgar-Adolf Rajandi oli raudteelaste poeg ja Henno Rajandi isa.

Õppis Tallinna Raudtee Tehnikakoolis ja Tallinna Tehnikumis. Aastast 1922 oli triangulaator astronoomilis-geodeetilises ekspeditsioonis, aastast 1925 Tallinna linnavalitsuse teenistuses, oli statistik Tallinna Linna Statistikabüroos ja 1926–43 Tallinna Linnavalitsuse Statistikabüroo ja Perekonnaseisuameti perekonnaseisuametnik; tal on teeneid perekonnanimede korraldamise seaduse elluviimisel ning 1944 arhiivimaterjalide päästmisel.

Aastail 1945–1950 oli Vabariikliku Perekonnaseisu Keskarhiivi juhataja, 1951–63 mitmes asutuses rakenduskunstnikuna. Perekonnaseisuametnikuna hakkas koguma nimematerjali. Tema kogud sisaldasid u 10 000 ees- ja 50 000 eri kirjakujuga perekonnanime. Tegeles isikunimede uurimisega, esines sageli Emakeele Seltsi koosolekutel ja keelepäevadel. Kirjutanud üle 20 vastava artikli ja 1 monograafia, mis tõi talle rahvusvahelise tunnustuse. Ameerika Nimeühingu liige (1972).

Edgar Rajandi oli evangeeliumi kristlane.

## Teoseid
* Tänapäeva eesnimedest. // KK (1964) 5
* Meie perekonnanimede liigitamisest ja seletamisest (kaasautor H. Tarand). // KK (1966) 7
* Raamat nimedest. Tallinn, 1966
* Raamat nimedest. Nimeseadus. 3.tr. Tammerraamat 2011.
* Onomasti märkusi: Eesnimed tegusõnast olema (kaasautor H. Tarand). // Emakeele Seltsi aastaraamat 13 (1967)
* Rahvusvahelistest eesnimedest. // Emakeele Seltsi aastaraamat 13 (1967)
* Традиции и моды в употреблении личных имён. // Ономастика. M, 1969
* Eesti eesnimedast Mats Tõnissoni tähtraamatutes (kaasautor H. Tarand). // Emakeele Seltsi aastaraamat 16 (1970)
* Kask perekonnanimena ja perekonnanimedes. // Emakeele Seltsi aastaraamat 18 (1972)
* Eesti nimed läbi sajandite (kaasautor H. Tarand). // Keel, mida me uurime. Tallinn, 1976
* Mõtteid eesti isikunimede uurimisest. // Emakeele Seltsi aastaraamat 23 (1978).

## Viited

## Kirjandus
* Keel, mida me harime. Tallinn, 1976, 210
* Ahven, H. Edgar Rajandi mälestuseks. // Emakeele Seltsi aastaraamat 24 (1978), 130–133.
*
Heli Rajangu

**Heli Rajangu** (aastani 1967 **Heli Krips**, sündinud 6. juunil 1944 Tartus) on eesti arstiteadlane ja dermatoveneroloog.

## Elulugu
Heli Rajangu on fotograafi tütar.

Ta lõpetas 1962 Tartu 1. Keskkooli ja 1968 Tartu Riikliku Ülikooli arstiteaduskonna.

Olnud 1968–1977 Tartu Linna Naha- ja Suguhaiguste Dispanseri arst, 1977–1979 TRÜ nahahaiguste, dermatoloogia ja veneroloogia kateedri kliiniline ordinaator, 1979–1993 TÜ dermatoveneroloogia õppetooli assistent; aastast 1994 Tartu Ülikooli nahahaiguste kliiniku assistent; aastast 2000 ka SA Tartu Ülikooli Kliinikumi nahahaiguste kliiniku arst-õppejõud.

## Teadustöö
Uurinud peamiselt sugulisel teel levivaid infektsioone. Üle 30 teaduspublikatsiooni.

## Teoseid
* O клинических и эпидемиологических особенностях трихомоноза урогенитального тракта женщин. // TÜ Toim 503 (1979)
* Lokaalselt kasutatavad D-vitamiini derivaadid psoriaasi ravis (kaasautor). // Eesti Arst (1994) 4
* Klamüdioos. 1995, 21996
* Fucicort dermatoloogias (kaasautor). // Eesti Arst (1996) 3
* Concurrence of scabies with sexually transmitted diseases in adolescents. // Australas. J. Dermatol. 38 (1997) 2
* Süfiliitilised ektüümid teisese süüfilise haigel (kaasautor K. Hussar). // Eesti Arst (2001) 2;

## Viited

## Kirjandus
* Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 115.
*
Georg Rajasaar

**Georg Rajasaar** (21. aprill 1921 Tšember, Penza oblast, Venemaa – 18. detsember 1998) oli eesti tehnikateadlane.

## Elulugu
Lõpetas 1948 Tartu 5. õhtukeskkooli ja 1956 EPA insener-mehaanikuna. 1956–61 Eesti NSV Teaduste Akadeemia Loomakasvatuse ja Veterinaaria Instituudi noorem- ja vanemteadur ning 1961–66 Eesti Maaviljeluse ja Maaparanduse Teadusliku Uurimise Instituudi (EMMI) mehhaniseerimisosakonna vanemteadur.

## Teadustöö
Uurimisvaldkonnad: teravilja kuivatamise tehnoloogiad, loomakasvatuse mehhaniseerimine. Konstrueerinud põlevkivi- ja õliküttel töötava haljassöötade konveierkuivati. Üle 10 teaduspublikatsiooni.

## Teoseid
* Heinakoristustööde mehhaniseerimine (kaasautor A. Tiigimäe). Tallinn, 1963
* Elekterkeevitus (kaasautor E. Sepp). Tallinn, 1982.

## Viited

## Kirjandus
* Eesti Loomakasvatuse ja Veterinaaria Teadusliku Uurimise Instituudi teaduskoosseisu biobibliograafia 1947–1990. Tallinn, 1992, 63
* Eesti Maaviljeluse ja Maaparanduse Teadusliku Uurimise Instituut 1946–2006. Saku, 2006, 73.
*
Inda Rajasalu

**Inda Rajasalu** (aastani 1963 **Inda Varik**; 24. november 1938 Tartu – 13. oktoober 2010) oli eesti ajaloolane.

## Elulugu
Inda Rajasalu oli Tarvo Rajasalu ema.

Lõpetas 1957 Valga 1. Keskkooli ja 1965 Tartu Riikliku Ülikooli; ajalookandidaat (1980, TRÜ), väitekiri "Деятельность коммунистической партии Эстонии по руководству лекционной пропагандой в республике в 1966–1970 гг". 

Oli 1965–1966 Tartu Riikliku Ülikooli NSV Liidu ajaloo kateedri vanemlaborant, 1966–1968 NLKP ajaloo kateedri õppekabineti juhataja, 1968–1974 õpetaja, 1974–1977 aspirant, 1977–1979 õpetaja, 1979–1982 vanemõpetaja, 1983–1989 dotsent, 1989–1990 Tartu Ülikooli sotsialismi ajaloo kateedri dotsent, 1990–1992 lähiajaloo kateedri dotsent, 1992–1996 ajaloo-osakonna dotsent, 1996–1998 eesti ajaloo õppetooli dotsent.

## Teadustöö
Uurimisvaldkond: Eestimaa Kommunistliku Partei tegevus loengulise propaganda alal, tsensuuri ajalugu, vene kogukonna elu Eestis. Üle 30 teaduspublikatsiooni.

## Tunnustus

* 1999 Tartu Ülikooli medal

## Teoseid
* Loengulise töö osast internatsionalismi ja rahvaste sõpruse kasvatamisel vabariigis aastatel 1966–1970. // TÜ Toim 299 (1972)
* Eestimaa Kommunistlik Partei tegevus loengupropaganda efektiivsuse tõstmisel aastatel 1966–1970. // Töid Eestimaa Kommunistlik Partei ajaloo alalt 9 (1982)
* Eesti NSV Ühingu "Teadus" TÜ organisatsiooni asutamine ja tegevus. // TÜ ajaloo küsimusi 13 (1983).

## Viited

## Kirjandus
* Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 466
* Tartu Ülikooli õppe-teaduskoosseisu biobibliograafia nimestik 1981–1995 (käsikiri), 142.
*
Eleonora Rajavee

**Eleonora Rajavee** (aastani 1965 **Eleonora Paulman**; sündinud 15. mail 1940 Kolomnas Venemaal) on Eesti arstiteadlane ja anatoom.

## Elulugu
Eleonora Rajavee on sõjaväelase tütar ja oli Olaf Rajavee abikaasa.

Lõpetas 1958. aastal Tallinna 6. Keskkooli ja 1968. aastal Tartu Riikliku Ülikooli arstiteaduskonna. Oli aastatel 1968–1971 TRÜ farmakoloogia kateedri teadur, 1971–1974 Tartu Vabariikliku Kliinilise Haigla verejaama arst, 1974–1986 TRÜ anatoomia ja histoloogia kateedri assistent, 1986–1992 vanemõpetaja, 1992–2005 Tartu Ülikooli anatoomia instituudi vanemassistent ja assistent, 2005–2015 spetsialist.

## Teadustöö
Uurimisvaldkond: inimese anatoomia, ravimite farmakotoksiline toime. 25 teaduspublikatsiooni.

## Tunnustus

* 2005 Tartu Ülikooli medal
* 2010 Tartu Ülikooli aumärk
* 2020 teenetemärk "100 semestrit Tartu Ülikoolis"

## Teoseid
* О действии прополисовых мазей – пропосал-10 и пропосал-30 на кожу и на рост шерсти у подопытных животных (kaasautorid O. Rajavee, I. Värsi). // TÜ Toim 285 (1971)
* К изучения вен печени некоторых млекопитающих по сравнению с человеком (kaasautorid E. Kogermann-Lepp, A. Lepp). // TÜ Toim 514 (1979)
* Anatomical composition of the anterior shoulder joint capsule. A cadaver study on 12 glenohumeral joints (kaasautor). // Ann. Anat. 183 (2001) 1
* Mõningaid aspekte hematopoeetiliste rakkude programmeeritud rakusurmast (kaasautor H.-E. Simovart). // Eesti Arst (2001) 2.

## Viited

## Kirjandus
* Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 115.
*
Olaf Rajavee

**Olaf Rajavee** (29. november 1927 Valga – 8. oktoober 1995 Tartu) oli eesti arstiteadlane ja farmakoloog.

## Elulugu
Olaf Rajavee oli raudteelase poeg. Ta on Evald Rajavee vend, Eleonora Rajavee abikaasa.

Lõpetas 1946 Pärnu 1. Keskkooli ja 1952 Tartu Riikliku Ülikooli arstiteaduskonna; meditsiinikandidaat (1955, TRÜ), väitekiri "Hingamisanaleptikumide võrdlev efektiivsus mürgistusel barbamüüliga ja pentotaalnaatriumiga". 

1952–1960 TRÜ farmakoloogia kateedri assistent, 1961–1974 vanemõpetaja, 1974–1992 dotsent. 

## Teadustöö
Uurimisvaldkonnad: analeptikumide, valuvaigistite, südamevahendite, eriti maomürgi ja mesilassaaduste preparaatide farmakoloogia. Viprassiini, viprasaalB jt ravimite kaasautor. Üle 70 teaduspublikatsiooni.

## Teoseid
* Mõningate fenüülpiperasiinderivaatide analgeetiline ja eeternarkoosi potentseeriv toime. // TÜ Toim 57 (1958)
* О функциональной элиминации и токсичности барбамила и пентотал-натрия в условиях гипотермии (kaasautor L. Nurmand). // Фармакол. токсикол. 26 (1963) 5
* К фармакологии лебекана. // Фармакол. токсикол. 32 (1969) 2
* Letaalselt lõppenud mürgistustest Tartu rajoonidevahelise kohtumeditsiinilise ekspertiisi andmeil (kaasautor E. Murašev). Nõukogude Eesti Tervishoid (1976) 1
* Действие препарата простагландина Е2 на изолированную тонкую кишку и матку крыс (kaasautorid E. Hanson, T. Hindrikus). // TÜ Toim 523 (1980)
* Uue preparaadi prostenooni (prostaglandiini E-2) kasutamise kogemusi sünnitusabis (kaasautor). // Nõukogude Eesti Tervishoid (1985) 6.

## Tunnustus
* 1987 – Nõukogude Eesti preemia (kollektiivis)

## Viited

## Kirjandus
* Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 115
* Tartu Ülikooli õppe-teaduskoosseisu biobibliograafia nimestik 1981–1995 (käsikiri), 142
* Tartu ülikooli ajalugu: kolmes köites. Tallinn, 1982, III, 260, 357
* Olaf Rajavee 60-aastane. Nõukogude Eesti Tervishoid (1988) 1, 62
* Merila-Lattik, H. Eesti arstid 1947–1997. Tallinn, 1997, 939.
*
Evald Rajavee

**Evald Rajavee** (aastani 1936 **Evald Ulfsak**, 22. jaanuar 1924 Valga – 12. jaanuar 2004 Tallinn) oli eesti kiirguskeemiateadlane.

## Elulugu
Evald Rajavee oli raudteelase poeg ja Olaf Rajavee vend.

Lõpetas 1944 Valga Reaalgümnaasiumi ja 1951 Tallinna Polütehnilise Instituudi; keemiakandidaat (1964, Eesti Teaduste Akadeemia), väitekiri "Põlevkivi termilise töötlemise heitvete fenoolid ja nende eraldamine". 

Töötanud 1951–1963 mitmesugustel ametikohtadel Kohtla-Järve Põlevkivitöötlemise Kombinaadis ja Põlevkivi Uurimise Instituudis. 1963–1966 NSV Liidu Plaanikomitee Balti majanduspiirkonna keemiatööstuse peaspetsialist, 1967–1983 Läti Teaduste Akadeemia Puidukeemia Instituudi kiirguskeemia labori juhataja, 1984–1991 Eesti NSV TA Keemia Instituudi vanemteadur ja juhtivteadur.

## Teadustöö
Uurinud põlevkivi termilise töötlemise heitvete fenoole ja nende eraldamist, kõrgmolekulaarsete ühendite kiirguskeemia probleeme, radikaalide tekkemehhanismi makromolekulide radiolüüsil, gammakiirguse efekte tselluloosi ja polüetüleeni makromolekulides. Üle 100 teaduspublikatsiooni ja 10 autoritunnistust.

## Teoseid
* Микроколориметрический метод исследования радиационно-химической полимеризации в системе мономер-древесина (kaasautor). // Облагораживание древесины. Рига, 1971
* Исследование дозных полей гамма-излучения в реакционном объеме прототипа промышленных цилиндрических облучателей радиоционных контуров (kaasautor). // Изв. АН Латвийской ССР. Серия физ. и техн. наук. (1972) 6
* Исследование сверхмедленных молекулярных движений в целлюлозе методом ЭПР (kaasautor). // Высокомолекулярные соединения. А19 (1977) 11
* Кинетика затухания фосфоресценции, возбужденной УФ-излучением в гидроксиль-содержащих соединениях (kaasautor). // Химия древесины (1983) 2
* Влияние гаммаоблучения на структуру целлюлозы (kaasautor). // TA Toim. Füüs-matem 34 (1985) 3
* Радиолиз огранического вещества горючих сланцев. Гамма радиолиз керогена (kaasautor). // Гор. сл. (1988), 5 /4.

## Viited

## Kirjandus
*
Viktor Rajevski

**Viktor Rajevski** (15. märts 1936 Petseri – 9. juuli 2017) oli Eesti loomakasvatusteadlane ja Eesti NSV riigitegelane.

## Elulugu
Ta lõpetas 1953 Petseri 1. Keskkooli ja 1959 EPA insener-mehaanikuna; põllumajanduskandidaat (1975, EPA), väitekiri "Совершенствование технологии содержания и кормления молочного стада в условиях рациональной системы скотоводства в Эстонской ССР" (1975, ELVI). 

Ta on olnud 1960–1961 ELVI erikonstrueerimisbüroo vaneminsener-konstruktor, 1961–1967 erikonstrueerimisbüroo juhataja, 1967–1970 aspirant, 1970–1972 nooremteadur, 1972–1974 vanemteadur, 1974–1975 sektori juhataja.

1975–1979 oli Rajevski Laeva katsesovhoosi direktor, 1982–1985 Eesti NSV varumisminister, 1985–1988 teraviljasaaduste minister ja 1988–1989 Eesti NSV Ministrite Nõukogu esimehe asetäitja.

1989–1997 oli ta Ida-Aafrika riikide majandusnõunik, seejärel Silmeti kommertsdirektor.

Eesti NSV Ülemnõukogu XI koosseisu liige 1985–1990.

Viktor Rajevski suri 9. juulil 2017.

## Teadustöö
Uurimisvaldkond: suurfarmide mehhaniseerimise tehnoloogia, puistematerjalide doseerimise süsteemi mehaanika. 

## Tunnustus
*1979 Eesti NSV teeneline insener

## Viited

## Kirjandus
* Eesti Loomakasvatuse ja Veterinaaria Teadusliku Uurimise Instituudi teaduskoosseisu biobibliograafia 1947–1990. Tallinn, 1992, 122
* Eesti majanduse biograafiline leksikon. Tallinn, 2000, 404.
*